Информация за Скала Фурка | Имоти Халкидики
Полезна информация за Скала Фурка
Фурка е в подножието на планина, а прилежащото крайбрежие се именува Скала Фурка. Неголям пясъчен залив дава възможност за живот и ваканция край брега на морето. Просторен плаж, широки улици и свободни пространства. Таверните с надвесени над водата тераси, магазините и кафенетата – всичко е за негово величество Туристът.
В източния край на залива са новите комплекси от затворен тип с отлично аранжирани и поддържани дворове. В района има място за още инвестиционни проекти. Пазарът на недвижими имоти тук дава разнообразни възможности и добра възвращаемост.
На около 5 км от Скала Фурка, по прекия път за Полихроно, е сгушено китното планинско селце Касандрино. Тесните калдъръмени улички със стари селски къщи са желани за прохладна вечерна разходка. Гърците харесват това място и се отбиват от пътя си, за да посетят известната семейна таверна „ Захос”. Стигнете ли тук, трябва да опитате „ Кукуреци” – специалитет на заведението от агнешко месо с черен дроб във вид на руло, обвързано с тънки крехки чревца. Не забравяйте да поръчате и чашка от вълшебното за храносмилане питие „Скинос”.То се произвежда по стара рецепта само на гръцкия остров Хиос. От дървото „ Мастиха” през месец юли в продължение на 12 дни се извлича смола, която се смесва със свежи билки, сок от краставица, висококачествен спирт и минерална вода. Напитката отлежава в дъбови бъчви и има балансиран запомнящ се вкус. Добър апетит!
Най-новите имоти в Скала Фурка
Скала Фурка, Халкидики, мезонет първа линия
Три нива, 120 кв.м, три спални, три бани, панорамна гледка към морето и селото
Скала Фурка, Халкидики, самостоятелна къща с двор 2000 кв.м
Къща за продажба с двор 2 дка, един етаж, маслинова градина, гараж, с обзавеждане
Скала Фурка, Касандра Продажба лукс мезонет 230 кв.м
Дистанция до морето: 900 метра Съвременен стил, висок стандарт Панорамна гледка на 270 градуса
Вижте всички обяви за имоти в Скала Фурка